ફુડ પ્રાઈઝ ઈન્ડેક્ષ કે જે ઓગષ્ટ ૨૦૦૮ માં ૬.૩% પર હતો તે ફેબ્રુઆરી ૨૦૦૯ માં ૧૩.૨૫% પર પહોંચી ગયો છે.કન્ઝ્યુમર પ્રાઈઝ ઈન્ડેક્ષ કે જે સાચા અર્થ માં મોંઘવારી નો નિર્દેશ કરે છે તે મે ૨૦૦૪ માં ૪૨૮ પોંઈન્ટ થી વધીને માર્ચ ૨૦૦૮ માં ૫૨૮ પોંઈન્ટ સુધી પહોંચી ગયેલ છે.૨૦૦૪ નાં ભાવોની સરખામણીમાં અનાજનાં ભાવોમાં ૧૨૫% નો વધારો તેમજ વિવિધ પ્રકારની દાળો નાં ભાવો માં ૨૦૦% નો વધારો થયો છે.વૈશ્વિક બજારમાં ક્રુડ ઓઈલનાં ભાવોમાં આવેલાં ઘટાડા છતાં પણ ૨૦૦૪ ની સરખામણી એ પેટ્રોલ-ડિઝલ નાં ભાવો ૫૦% કરતાં પણ વધારે છે.કેન્દ્ર સરકાર ફુગાવો ઘટાડ્યાનાં ઓઠાં હેઠળ કારમી મોંઘવારીની વાસ્તવિક્તા છુપાવી રહી છે અને ભારતની ભોળી પ્રજાને ભરમાવી રહી છે.એક્સપોર્ટ ક્ષેત્રે ફેબ્રુઆરી ૨૦૦૯ માં ૧૨% થી વધારે ઘટાડો થયો છે જેને લીધે પાંચ લાખ લોકોએ તેનાં રોજગાર ગુમાવ્યા છે અને હજુ આ ક્ષેત્રે દસ લાખ લોકો વધુ બેકાર થશે.RBI દ્વારાં વારંવાર પ્રાઈમ રેઈટ માં ઘટાડો કરવાં છતાં હજુ લોન પરનાં વ્યાજનાં દરો તે પ્રમાણમાં ઘટ્યાં નથી કે નથી હોમલોનની માંગમાં વધારો થયો.સીધાં કરવેરાની આવકમાં ૧૮% નો ઘટાડો લોકોની ખરીદ શક્તિ ઘટી રહી છે તેનો નિર્દેશ કરે છે.ઈન્ડસ્ટ્રીયલ પ્રોડક્શનનો આંક પણ અત્યાર સુધીનો સૌથી વધુ ઘટાડો બતાવે છે.કોંગ્રેસ સરકારે સુત્ર આપ્યું હતું કે તેઓ ૧૦ મીલીયન લોકોને નવી રોજગારી આપશે તેને બદલે અત્યાર સુધીમાં ભારતમાં ૧૫ મીલીયન લોકો તેમની રોજગારી ગુમાવી ચુક્યા છે.આમ,મોંઘવારી ને બેકારીને લીધે ભારતનાં આમ આદમીની કમર તુટતી જાય છે ત્યારે કેન્દ્ર સરકાર ફુગાવો ઘટ્યાં નાં બણગાં ફુંકે છે પરંતુ જનતા હવે વધુ વખત મુર્ખ નહીં બને તે હકીકત છે.